Na osnovu člana 257. stav 1. tačka l), u vezi sa članovima 229. i 230. Zakona o privrednim društvima („Službene novine Federacije BiH“ broj: 81/15) – u daljem tekstu: Zakon o privrednim društvima, člana 88. tačka 10. Statuta „Centrotrans-Tranzit“ d.d. Sarajevo (u daljem tekstu: Statut Društva) i Odluke Nadzornog odbora Društva o sazivanju XXIX (29.) vanredne Skupštine Društva broj NO-XX-205/22 donesene na XX (20.) sjednici Nadzornog odbora Društva, održanoj 3.10.2022. godine, Nadzorni odbor Društva objavljuje :

**OBAVJEŠTENJE O SAZIVANJU XXIX (29.) VANREDNE SKUPŠTINE**

**„CENTROTRANS-TRANZIT“ D.D. SARAJEVO**

**I.**

Obavještavaju se dioničari Centrotrans-Tranzit d.d., Sarajevo (u daljem tekstu: Društvo) da će se XXIX (29.) vanredna Skupština Društva održati na dan  **25.10.2022. godine, u prostorijama Društva, ulica Kurta Schorka broj 8, Sarajevo, sa početkom u 12:00 sati.**

Za Skupštinu se utvrđuje slijedeći dnevni red:

1. Izbor predsjednika skupštine
2. Izbor dva ovjerivača zapisnika
3. Donošenje Odluke o izmjeni Odluke o visini naknada za rad u Nadzornom odboru Društva
4. Donošenje odluke o izmjeni Statuta društva Centrotrans tranzit d.d., Sarajevo, u skladu sa Rješenjem Komisije za vrijednosne papire broj 03/1-19-189/22

**II.**

Skupštinom će, do izbora Predsjednika Skupštine (koji se bira većinom glasova između prisutnih dioničara i punomoćnika dioničara), predsjedavati prisutni dioničar ili punomoćnik dioničara sa najvećim brojem dionica sa pravom glasa.

Utvrđivanje kvoruma i rezultata glasanja na Skupštini vršit će Odbor za glasanje u sastavu: Kalafat Suad, Lukač Nusret, Lukač Armin. Zapisničar na Skupštini je Enisa Zgodić.

**III.**

**Izmjene dnevnog reda i prijedloga odluka:**

Dioničar, punomoćnik dioničara ili grupa dioničara sa najmanje 5% ukupnog broja dionica s pravom glasa ima pravo pismeno predložiti izmjenu dnevnog reda i/ili pripremljenih prijedloga odluka za Skupštinu, a u roku od osam dana od dana objavljivanja ovog obavještenja.

Pravo odlučivanja na Skupštini ima dioničar koji se na Listi dioničara kod Registra vrijednosnih papira BiH nalazio 30 dana prije datuma održavanja Skupštine ili posljednjeg radnog dana koji prethodi tom roku ako on pada u neradni dan.

**IV.**

**Način postupka prijave za učešće, davanje punomoći i utvrđivanje zastupljenosti i glasanja na Skupštini:**

U radu i odlučivanju na XXIX (29.) vanrednoj Skupštini mogu učestvovati svi dioničari Društva u skladu sa Zakonom, lično ili putem punomoćnika po osnovu **ovjerene pisane punomoći, potpisane od strane dioničara-vlastodavca i punomoćnika.**

Dioničar ili punomoćnik dioničara dužan je podnijeti prijavu za učešće u radu i odlučivanju Skupštine, neposrednom predajom, preporučenom poštom ili na e-mail adresu (centrotranstranzit@gmail.com), najkasnije tri dana prije dana određenog za održavanje Skupštine. Glasanje će se vršiti putem glasačkih listića.

**Uvid u materijale za Skupštinu**

Uvid u navedene isprave i materijale pripremljene za Skupštinu može se izvršiti neposredno u sjedištu Centrotrans-Tranzit” d.d., Sarajevo, ulica Kurta Schorka broj 8, Sarajevo.

SARAJEVO,3.10.2022. **Predsjednik Nadzornog odbora**

BROJ:NO-XX-205/22 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Humić Fahir**